Liberty Manik

Liberty Manik (21 Nopèmber 1924 - 16 Sèptèmber 1993) èngghi panèka sorang komponis sareng sè ngajhâri musik è Institut Seni Inḍonèsia Jogjakarta. Liberty Manik jhughân è kennal mènangka Filokog Batak sè ngartè'è 500-ân Lustaha Batak ka ḍâlem bhâsa Jèrman.

 Kaoḍi'ân awwâlna 
Liberty Manik lahèr tangghâl 21 Nopèmber 1924 è Huta Manik, Kacamadhân Sumbul, Kabhupatèn Dairi, Propènsi Sumatra Ḍâjâ.Theresia D. Wulansari. "“Satu Nusa Satu Bangsa” Karya Angkasawan RRI". RRI. 2024-10-27. Aksès 2026-01-09. Salèrana èparèngè asma Raja Tiang Manik, namong asma kasebbhut pas èobè sareng penḍèta nalèkana salèrana èbaptis. Ramana Liberty asmana Raja Patiham Manik, manabi èbhuna asmana Solat buro Situmorang.Fitriyani Puspa Samodra. "Pencipta lagu Satu Nusa Satu Bangsa adalah Liberty Manik, Ini Profilnya". Liputan 6. 2023-04-20. Aksès 2026-01-09.

 Pamolangna 

 Hollandsch-Inlandsche School (HIS), Sidikalang, Dairi (kalowar taon 1940)
 Hollandsch Inlandsche Kweekschool (HIK), Muntilan, Magelang (ambu è taon 1942 karana ètotop sareng pernata Jeppang)
 Pamolangan ḍoktor musik è Freie Universität Berlin, Jèrman kalabân ngaollè nilai magna cum laude.Huyogo Simbolon. "Mengenang Liberty Manik, Komponis Batak Pencipta Lagu 'Satu Nusa Satu Bangsa'". Liputan 6. 2022-10-28. Aksès 2026-01-09. Disertasina ajuḍul "Das Arabische Tonsystem Im Mittelalter" sè nalètè sistem naḍa musik Arab è Jhâman abad pertengnga'an.

 Karèr 
Liberty Manik alako è bâgiyân etnomusikologi è Jèrman Bârâ' 20 taon abiddhâ. È tain 1970, Liberty noro' abhângon Ikatan Komponis-Komponis Inḍonèsia (IKKI) asareng Trisutjin Kamal sarta Guruh Soekarnoputra. Organisasi panèka toman noro' è ḍâlâm pertemmuan komponis Asia (Asian Compsers League) è Bangkok, Thailand sabelluna akhèrra ambu karana alasan administrasi. Komponis Cornel Simanjuntak ècatet mènangka dhâddhi angghuta ḍâlem organisasi kasebbhut. È bulân Junè 1976, Liberty abâli ka Inḍonèsia tor agabung kalaban Ḍèwan Gerèja-Gerèja è Inḍonèsia (DGI) mènangka dhâddhi angghuta Lembaga Penelitian tor Studi.

 Sombher